ОБЯСНИТЕЛЕН МЕМОРАНДУМ

Приложеното предложение представлява правният инструмент за сключването на Протокол към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед на присъединяването на Република Хърватия към Европейския съюз (наричан по-нататък „Протоколът“).

Съгласно Акта за присъединяване Хърватия се присъединява към международните споразумения, които са подписани или сключени от Европейския съюз и неговите държави членки, посредством протокол към тези споразумения.

Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, наричано по-нататък „ССА“, бе подписано в Люксембург на 16 юни 2008 г. и влезе в сила на 1 юни 2015 г.

На 24 септември 2012 г. Съветът упълномощи Комисията да започне преговори с Босна и Херцеговина от името на Европейския съюз и неговите държави членки и Република Хърватия за сключване на Протокол към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед на присъединяването на Република Хърватия към Европейския съюз.

Няколко кръга от преговори бяха проведени между 13 декември 2012 г. и 28 април 2016 г. След допълнителни технически консултации и кореспонденция Протоколът бе парафиран от Комисията и от Босна и Херцеговина на 18 юли 2016 г.

Комисията предлага Съветът да вземе решение за сключването на Протокола от името на Европейския съюз и неговите държави членки. Подписването и временното прилагане на Протокола са предмет на предложение за отделно решение на Съвета. Сключването на Протокола от името на Европейската общност за атомна енергия (Евратом) подлежи на отделна процедура, в рамките на която Комисията препоръчва Съветът да даде своето одобрение съгласно член 101 от Договора за създаване на Евратом.

Приложеното предложение е за решение на Съвета за сключването на Протокола. Комисията предлага Съветът:

* да сключи Протокола от името на Европейския съюз и неговите държави членки.

2016/0311 (NLE)

Предложение за

РЕШЕНИЕ НА СЪВЕТА

за сключването, от името на Европейския съюз и неговите държави членки,
на Протокола към Споразумението за стабилизиране и асоцииране между
Европейските общности и техните държави членки, от една страна, и
Босна и Херцеговина, от друга страна, с оглед на
присъединяването на Република Хърватия към Европейския съюз

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 217 във връзка с член 218, параграф 6, втора алинея, буква а), подточка i) и член 218, параграф 8, втора алинея от него,

като взе предвид Акта за присъединяването на Република Хърватия, и по-специално член 6, параграф 2, втора алинея от него,

като взе предвид предложението на Европейската комисия,

като взе предвид одобрението на Европейския парламент,

като има предвид, че:

(1) В съответствие с Решение 2016/…/ЕС на Съвета[[1]](#footnote-1)\* Протоколът към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед на присъединяването на Република Хърватия към Европейския съюз („Протоколът“) бе подписан на […] , при условие че бъде сключен на по-късна дата.

(2) [[2]](#footnote-2)Подписването и сключването на Протокола подлежи на отделна процедура във връзка с въпросите, попадащи в приложното поле на Договора за създаване на Европейската общност за атомна енергия.

(3) Протоколът следва да бъде одобрен,

ПРИЕ НАСТОЯЩОТО РЕШЕНИЕ:

Член 1

Протоколът към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед на присъединяването на Република Хърватия към Европейския съюз се одобрява от името на Съюза и неговите държави членки[[3]](#footnote-3).

Член 2

Председателят на Съвета посочва лицето или лицата, упълномощени от името на Европейския съюз и неговите държави членки да депозират инструмента за одобрение, предвиден в член 4, параграф 7 от Протокола.

Член 3

Настоящото решение влиза в сила в деня на приемането му.

Съставено в Брюксел на година.

 За Съвета

 Председател

1. [Решение 2016/…/EС на Съвета от […2016 г.] за подписване, от името на Европейския съюз и неговите държави членки, и временно прилагане на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед на присъединяването на Република Хърватия към Европейския съюз (OВ L […], […], стp.[…]). ] [↑](#footnote-ref-1)
2. [↑](#footnote-ref-2)
3. Текстът на Протокола е публикуван заедно с решението за подписването му (вж. страница [..] от настоящия брой на Официален вестник) [↑](#footnote-ref-3)